Քաղաքի ու գյուղի կրթությունը խիստ տարբերվում է իրարից: Հաշվի առնենք թեկուզ այն փաստը, որ մայրաքաղաքի մանկապարտեզները անվճար են, գյուղում՝ վճարովի: Կրթության նախարարությունը հասանելի չէ գյուղի մանկապարտեզների պատասխանատուներին: Մենք որեւէ կրթական պատասխանատու չունենք, որին կարող ենք դիմել այս կամ այն հարցի դեպքում, բացի մարզպետարանում գտնվող մասանագետից, որն էլ միայն ձեռնարկներ է փոխանցում մեզ: Մանկավարժական քննարկումների ժամանակ մեզ ընդհանրապես չեն հիշում, իսկ մենք կարիք ունենք մեր խնդիրները ներկայացնել, դիսկուսիայի մեջ մտնել: Հսկայական մասնագիտական ներուժ կա մեր մարզում, որ կարելի է օգտագործել: Պետական աջակցությունը մանկապարտեզին միայն տնտեսական աջակցությունն է՝ աշխատավարձերի առումով: